Diari Oficial de la Generalitat Valenciana


Sumari del DOGV 2594, del 27-09-1995 (1995/836255)

ACORD de 8 de setembre de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Alfauir.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2594

Data del DOGV
:   27-09-1995

Secció del DOGV
:   ALTRES DISPOSICIONS

Número del document
:   1995/836255


Data del document
:   08-09-1995

Organisme emissor
:   Conselleria d'Administració Pública

Tipus de document
:   Acord

ACORD de 8 de setembre de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Alfauir.  
El Govern Valencià, en la reunió del dia 8 de setembre de 1995, adoptà l'acord següent:  
L'Ajuntament d'Alfauir, després de l'aprovació de la memòria de les obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa relatiu a la «Compra terrenys parc públic 2a fase».  
Aquesta declaració d'urgent ocupació es justifica en el fet que l'obra està inclosa en el Pla Provincial d'Obres i Serveis per a 1995 de la Diputació Provincial de València i, per tant, la seua demora podria suposar la pèrdua de la subvenció corresponent, amb el consegüent perjudici per a la corporació.  
Sotmés l'expedient a informació pública, les persones afectades no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Alfauir referent a la compra de terrenys del parc públic, 2a fase.  
Llista de béns afectats  
Finca núm. 1:  
Propietari: Juan Bautista García Celma.  
Domicili: c/ Ciutat Laval núm. 27. Gandia.  
Descripció de la finca: 842 m2 de la part sud de la parcel·la 142 del polígon 7 que comprèn un total de 41 àrees i 20 centiàrees segons el cadastre rústic.  
Límits: nord, camí; sud, Palmira Peiró Balbastre; est, Palmira Peiró Balbastre; i oest, Bienvenida Balbastre Peiró.  
Situació jurídica: és propietat de Juan Bautista García Celma adquirida per donació segons escriptura autoritzada pel notari Julio Sabater Genovés en data 12 de desembre de 1986. Inscrita al tom 17, full 75, finca 47, inscripció 2a. Lliure de càrregues. Superfície 24 àrees i 93 centiàrees.  
Finca núm. 2:  
Propietària: Palmira Peiró Balbastre.  
Domicili: c/ Major núm. 4. Alfauir.  
Descripció de la finca: 2.297 m2 de la part sud de la parcel·la 143 del polígon 7 que comprèn un total de 24 àrees i 80 centiàrees segons el cadastre rústic.  
Límits, nord: Juan Bautista García Celma; sud, barranc del riu Vinuesa; est, barranc del riu Vinuesa; i oest, Juan Bautista García Celma.  
Situació jurídica: és propietat de Palmira Peiró Balbastre amb caràcter privatiu per herència. Inscrita al tom 189, full 250, finca 280, inscripció 5a. Lliure de càrregues. Superfície 29 àrees i 9 centiàrees.  
Finca núm. 3:  
Propietària: Bienvenida Balbastre Peiró.  
Domicili: c/ Ramón y Cajal núm. 66, 4t, 8. Ontinyent.  
Descripció de la finca: 693 m2 de la part sud de la parcel·la 369 del polígon 7 que comprèn 60 centiàrees segons el cadastre rústic.  
Límits: nord, Juan Bautista García Celma; sud, Jesús Tavallo Peiró; est, Juan Bautista García Celma; i oest, camí.  
Situació jurídica: és propietat de Bienvenida Balbastre Peiró amb caràcter privatiu per herència atorgada davant el notari Salvador Moratal Margarit, protocol 2630 de 3 de novembre de 1993. Resultant de dues finques les dades registrals de les quals són: tom 1473, fulls 176 i 178, finques 165 i 976, inscripcions 3a i 2a Lliure de càrregues. Superfícies: 7 àrees i 5 centiàrees i 5 àrees i 40 centiàrees.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Alfauir, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 8 de setembre de 1995.  
El conseller secretari del Govern Valencià,  
JOSÉ JOAQUíN RIPOLL SERRANO